News Update: ByteDance บริษัทแม่ TikTok ลงดาบไล่พนักงานออก 4 คน หลังแอบดูข้อมูลส่วนตัวนักข่าวสหรัฐฯ - FINNOMENA
ByteDance บริษัทแม่ TikTok ได้ไล่พนักงาน 4 คนของบริษัทออกแล้ว ฐานเข้าไปดูข้อมูลส่วนตัวของนักข่าวสหรัฐฯ 2 ราย
23 ธ.ค. 2565

ByteDance บริษัทแม่ TikTok ได้ไล่พนักงาน 4 คนของบริษัทออกแล้ว ฐานเข้าไปดูข้อมูลส่วนตัวของนักข่าวสหรัฐฯ 2 ราย
VOA Thai รายงานว่า การกระทำอันไม่เหมาะสมนี้เกิดขึ้นเมื่อช่วงฤดูร้อนที่ผ่านมา และเป็นส่วนหนึ่งของความพยายามสืบข้อมูลที่รั่วไหลของบริษัท โดยมีจุดมุ่งหมายเพื่อระบุความเชื่อมโยงของนักข่าว 2 รายกับพนักงานของบริษัท
อย่างไรก็ตาม การสืบสวนดังกล่าวไม่ประสบความสำเร็จ ตามข้อมูลของผู้อำนวยการฝ่ายกฎหมายของไบต์เเดนซ์ อิริช แอนเดอร์เซน
ด้านอินโฟเควสท์รายงานว่า นายโจว โช่ว ประธานเจ้าหน้าที่บริหารติ๊กต๊อกระบุในอีเมลถึงพนักงานว่า “พนักงาน TikTok ใช้อำนาจในทางมิชอบด้วยการเข้าถึงข้อมูลผู้ใช้งาน ซึ่งถือเป็นเรื่องที่ยอมรับไม่ได้”
นิวยอร์กไทมส์คือสื่อฉบับเเรกๆ ที่รายงานการเปิดเผยครั้งนี้ โดยเหตุการณ์นี้อาจสร้างแรงกดดันต่อเนื่องสำหรับ TikTok ซึ่งกำลังโดนรัฐบาลอเมริกันและนักการเมืองในสภาสหรัฐฯ เพ่งเล็งเรื่องความปลอดภัยของข้อมูลผู้ใช้ TikTok ในอเมริกา ที่มีอยู่กว่า 100 ล้านคน
รอยเตอร์อ้างเเหล่งข่าวที่ได้รับรายงานเรื่องนี้ ที่กล่าวว่าพนักงานไบต์แดนซ์ 4 คน ถูกไล่ออกเนื่องจากเกี่ยวข้องกับเหตุการณ์ดังกล่าว โดยอยู่ในอเมริกา 2 คนและในสหรัฐฯ อีก 2 คน
บริษัทกล่าวว่า กำลังเพิ่มมาตรการเพื่อปกป้องข้อมูลของผู้ใช้แอปดังกล่าว ขณะที่ในสัปดาห์นี้ รัฐสภาสหรัฐฯ เตรียมที่จะผ่านกฎหมายห้ามเจ้าหน้าที่รัฐของอเมริกาดาวน์โหลด TikTok ลงในอุปกรณ์ติดต่อสื่อสารของรัฐบาล
อ้างอิง:
https://www.voathai.com/a/6887974.html 
https://www.infoquest.co.th/2022/261672
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bytedance
News Update
TikTok
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA